ศูนย์กำจัดมูลฝอยอ่อนนุช ได้ให้เจ้าหน้าที่ลงพื้นที่ตรวจสอบบริเวณที่รับแจ้ง กรณีได้รับกลิ่นเหม็นขยะ บริเวณเลขที่ 99/323 สุขาภิบาล2 ซอย 25 แขวงดอกไม้ เขตประเวศ กรุงเทพมหานคร 10250 นั้น ศูนย์กำจัดมูลฝอยอ่อนนุช ได้รับทราบถึงผลกระทบที่เกิดจากการดำเนินการกำจัดมูลฝอย ได้ประสานกับบริษัทผู้รับจ้างให้ดำเนินการแก้ไขปัญหากลิ่นเหม็นจากมูลฝอยโดยเร่งด่วน ดังนี้ 1. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง 2. เพิ่มการล้างทำความสะอาดโรงงานกำจัดมูลฝอยมูลฝอย 3. ส่งเสริมให้มีการคัดแยกมูลฝอยตั้งแต่ต้นทาง โดยแยกมูลฝอยเปียกกับมูลฝอยแห้งออกจากกันเพื่อลดปัญหากลิ่นของมูลฝอย 4. . ปรับปรุงสภาพภูมิทัศน์โรงงานกำจัดมูลฝอย โดยการปลูกต้นไม้เพิ่มพื้นที่สีเขียว เพื่อใช้เป็นแนวป้องกันกลิ่น 5. จัดให้มีเจ้าหน้าที่ลงสำรวจปัญหากลิ่นของมูลฝอย จากประชาชนบริเวณรอบๆ พื้นที่ศูนย์กำจัดมูลฝอยอ่อนนุชอย่างสม่ำเสมอ เพื่อรับฟังปัญหาความเดือดร้อน และนำข้อมูลมาปรับปรุงระบบการกำจัดมูลฝอยให้มีประสิทธิภาพมากขึ้น 6. การแก้ไขและป้องกันปัญหากลิ่นของมูลฝอยในระยะยาว กองกำจัดมูลฝอย สำนักสิ่งแวดล้อมกรุงเทพมหานคร ได้ดำเนินการกำจัดมูลฝอยโดยการใช้เทคโนโลยีการกำจัดมูลฝอยที่ทันสมัย มีระบบป้องกันกลิ่นที่มีประสิทธิภาพและสามารถนำมูลฝอยมาใช้ให้เกิดประโยชน์สูงสุด อีกทั้งเป็นการนำมูลฝอยมาเป็นเชื้อเพลิงจากฟอสซิล และเมื่อโครงการแล้วเสร็จจะสามารถเพิ่มประสิทธิภาพการกำจัดมูลฝอย และลดปัญหากลิ่นของมูลฝอย 7. เพิ่มการฉีดพ่นสารจุลินทรีย์ดับกลิ่นมูลฝอยที่บริเวณลานรับมูลฝอย และแหล่งกำเนิดกลิ่นในแต่ล่ะกิจกรรมการกำจัดมูลฝอย
กลิ่นขยะอ่อนนุช
กลิ่นหายไปซักพัก ก็กลับมาอีก แล้วก็ต้องแจ้งอีก ซ้ำแล้วซ้ำเล่า , สามารถจัดการแก้ปัญหาให้ถาวร ได้หรือไม่